આપણે પાછળના અઠવાડિયાઓમાં એ પણ જોયું હતું કે આ સમસ્યા ફેસબુક એ પોતે વધારી છે. અને એમાં માત્ર ફેસબુક નહીં, લગભગ બધા સોશિયલ નેટવર્ક સામેલ છે. છ-સાત વર્ષ પહેલા આરબ સ્પ્રિંગ, અન્ના અનશન જેવા આંદોલનમાં લોકો માટે અને લોકો વતી કામ કરનાર ફેસબુક (અને ટ્વીટર) ના જોરદાર વખાણ થયા હતા અને ઘણા લોકો એ ફેસબુકને માનવજાતના તારણહાર અને ઝકરબર્ગને હીરો તરીકે જોયા હતા. આ વસ્તુ અને એના લીધે મળેલો પાવર ફેસબુક પર એટલો હાવી થઇ ગયો કે એના લીધે એણે એ રાક્ષસ ઉભો થવા દીધો જે આજે એના માટે એક મોટો પ્રોબ્લેમ બની રહ્યો છે. એ રાક્ષસ છે ફેક ન્યુઝ.